Maria Lisas lejlighed ligger helt perfekt. Lige over en metrostation, 10 minutters gang fra Termini togstation og i gåafstand til Colosseum, Forum Romanum, Palatinerhøjen og Capitol. Lige rundt om hjørnet ligger det hippe kvarter Rione I Monti, fyldt med vintagetøj, hyggelige spisesteder og romere.
Lejligheden er ren og fin og har atmosfære med sine flotte fresker i loftet, det er skønt med balkon med kig til nærliggende park, og en luksus med to badeværelser, det ene med direkte adgang fra soveværelse.
Vi kan varmt anbefale Maria Lisa, super venligt værtsskab, vi kommer gerne igen.